ཡང་ཁོང་གིས།༧གོང་ས་མཆོག་གི་ཞི་བདེ་དང་འཚེ་མེད་ཞི་བའི་ལྟ་གྲུབ་ཀྱིས་འཛམ་གླིང་འདི་ཞི་བདེའི་ལྟེ་གནས་སུ་བསྒྱུར་རྒྱུ་ཡིན་པ་དང་།ད་ལྟའི་བཙན་གནོན་གདུག་རྩུབ་ཆེ་བའི་རྒྱ་ནག་དང་པཱ་ཀི་སི་ཐན་ལྟ་བུའི་ལུང་པ་རྣམས་ལ་རིམ་གྱིས་འགྱུར་ལྡོག་འབྱུང་རྒྱུ་ཡིན་སྐོར་དང་།རྒྱ་ནག་གཞུང་གིས་འབྲོག་ལམ་ས་མཚམས་ཀྱི་རྩོད་རྙོག་ཐད་བཟུང་བའི་བྱུས་ངན་དེར།སྲིད་བློན་མུ་དྷི་མཆོག་ནས་ཁ་གཏད་ཡག་པོ་བཅག་སྟེ་རྒྱ་ནག་གཞུང་གི་རེ་བ་མངོན་འགྱུར་ཐུབ་མེད་པ་དང་།ཉིན་ཞིག་རྒྱ་ནག་གི་བཙན་པོ་དབང་ཡོད་ཀྱི་བྱ་སྤྱོད་མཚམས་ཆད་དེ།བོད་ལ་རང་དབང་འཐོབ་ངེས་རེད།དེ་རིང་གི་སྡིངས་ཆ་འདི་བརྒྱུད་རྒྱ་ནག་གིས་དུས་ནམ་ཡང་བོད་ནང་ཡོད་པའི་སྲོལ་རྒྱུན་དང་དགོན་པའི་ལྟེ་གནས་རྣམས་རྩ་མེད་གཏོང་བའི་ངན་བྱུས་ནམ་ཡང་འགྲུབ་ཐབས་མེད་སྐོར་གསུངས་སོང་།